### 7.      Beslutning om at godkende varmeprojektforslag - Tjørnens Kvarter, Høng

**Åbent**

Sagsnr.: 326-2018-4909        J.nr.: 13.03.01           Dokumentnr.:
326-2018-110251

**Sagstype**

Beslutning.

**Resume og sagens baggrund**

Høng Varmeværk a.m.b.a. har ved et projektforslag ansøgt om
at udvide deres eksisterende forsyningsområde til at gælde for delområderne B1,
B2, B4 og B12 i eksisterende Lokalplan nr. 73. Vedtages projektforslaget vil
ca. 90 nye boliger blive tilsluttet fjernvarme. Sagen lægger op til udvalgets
beslutning om at vedtage varmeprojektforslaget i henhold til Lov om varme.

Projektforslaget er udarbejdet i forlængelse af Kommunalbestyrelsens
beslutning af 21. marts 2018 om byggemodning og salg af grunde i området.

**Indstillinger**

Chefen for Plan, Byg og Miljø indstiller, at varmeprojektforslaget
for udvidelse af Høng varmeværks forsyningsområde vedtages endeligt.

**Behandling**

Teknik- og Miljøudvalget.

**Sagsfremstilling**

De samfundsøkonomiske, selskabsøkonomiske og
brugerøkonomiske beregninger viser, at projektforslaget er det mest
fordelagtige i forhold til at lade området opvarme ved individuelle løsninger
som varmepumper. Projektforslaget er økonomisk robust, og vil selv med udsving
i rente og varmeforbrug forblive robust.

Projektforslaget har været
offentlig fremlagt på [adresse] hjemmeside i fire uger fra den 26.
april 2018 til den 24. maj 2018. Der er ikke indkommet bemærkninger i perioden.

**Økonomiske konsekvenser**

Godkendelse af projektforslaget har ikke økonomiske
konsekvenser for Kalundborg Kommune.

Høng Varmeværk a.m.b.a. har oplyst, at værket muligvis
ønsker at ansøge særskilt om kommunegaranti, såfremt projektforslaget
godkendes.

**Bilag**

|  |  |
| --- | --- |
| Bilag - Varmeprojektforslag Tjørnens Kvarter | 326-2018-110249 |